Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 777

b) Művészi teljesítményre is képes a bábszínpadon. 2006/20/II. szám ÉNEK-ZENE 1–4. évfolyam 2006/20/II. szám A Képességfejlesztő és értékőrző kerettanterv (KÉK) a Zalabéri Általános Iskola fejlesztő pedagógusai által összeállított, a gyakorlatban több ízben kipróbált, és a Nat 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 1–10. évfolyam számára kimunkált alternatív tanterve képezte. Az itt közölt, 1–4. évfolyamra szóló Ének-zene tanterv szerves folytatása az 5–8. évfolyam számára kidolgozott tanterv. Javasolt óraszám Évfolyam 1. 2. 3. 4. Óraszám (hetente) A KÉK és a NAT 2003 viszonyának jellemzői A KÉK Ének-zene kerettanterv a Művészetek műveltségi terület Ének-zene műveltségi részterületére terjed ki. A kerettanterv az Ének-zene műveltségi részterület követelményeinek és a NAT 2003 Ének-zene tantárgyleírásában közölt továbbhaladási feltételeknek teljes mértékben megfelel. A kerettanterv lefedi a műveltségi részterületre előírt követelményeket. A NAT 2003-követelményeken felül követelményeket fogalmaz meg a furulyázás tanulására, valamint zenetörténeti ismeretek elsajátítására vonatkozóan is. Az Ének-zene kerettanterv a NAT műveltségi területek oktatásának kiemelt fejlesztési feladatok követelményei közül eleget tesz a Hon- és népismeret követelményeinek, mivel megismerteti a tanulókkal a magyarság népzenei örökségét, népdalkincsét. Ezen túl lehetőséget teremt arra is, hogy a tanulók tájékozottságot szerezzenek a magyar műzene-irodalom kiemelkedő személyiségeiről, alkotásairól. Segíti az Európai azonosságtudat és az egyetemes kultúra követelményeinek teljesítését, mivel az egyetemes (Európai és Európán túli) zeneművészet remekeit, alkotóit szintén bemutatja. Segíti továbbá a Tanulás közös követelményeinek teljesítését, azáltal, hogy valamennyi évfolyamon – az ének-zene tanulásán túl – a zeneművészet nyújtotta önművelési lehetőségeket kínálja fel a tanulóknak. Az Ének-zene kerettanterv jellemzői Az Ének-zene kerettanterv programja a Kodály Zoltán nevelési elvein alapuló gyakorlatot kívánja a leghatékonyabb mértékben megvalósítani. Ennek érdekében a kerettantervben szereplő főbb zenei tevékenységek: az éneklés, a zenei írás-olvasás, a zenetörténeti ismeretek tanulása, a zenehallgatás és a furulyázás. A kerettanterv teljesítménykövetelményeit – következetes tanulás és tanulás segítés révén – bármely tanuló teljesíteni tudja. A kerettanterv tanulási programja módot kínál a differenciált tanulásszervezésre a pedagógusok számára. A kerettanterv alkalmazásához szükséges feltételek Az Ének-zene kerettantervet énektanári diplomával rendelkező pedagógus (az 1–4. évfolyamon tanítói, énekzenei szakkollégiumi végzettségű) eredményesen taníthatja. A kerettanterv különösebb tér- és időszervezést nem igényel. A kerettantervben szereplő tevékenységek tanulásához nem szükséges külön terem. Az olyan szaktanterem megléte viszont nem hátrány, ahol az ének-zene tanítás segítéséhez rendelkezésre áll egy billentyűs hangszer (lehetőleg pianínó vagy zongora), kazettás magnetofon és CD-lejátszó, jó minőségű hangkazetta- és CD-lemezkészlettel. 2006/20/II. szám Az Ének-zene tanulásának céljai az 1–4. évfolyamon Az Értékközvetítő és képességfejlesztő program művészeti-esztétikai műveltséget preferáló gazdag tantárgyi rendszerében fontos helyet foglal el a zenei nevelés. A gyerekek kisiskolás kortól tanulják és gyakorolják a sokféle zenei tevékenységet. A tantárgy programja osztálykeretben lehetővé teszi valamennyi tanuló számára a hangszeres tanulást is. Az ének-zene tantárgy sokféle, választékos tevékenységtanulási lehetőséget kínál fel a kisiskolások számára, akik – kedvező tanulási attitűddel, megfelelő pedagógiai segítéssel – magasabbrendű szükségleteket (zenei önkifejezés, önművelés) birtokába juthatnak. Kodály Zoltán zenepedagógiai felfogásának értelmében a zenei nevelési folyamat, a zeni képességek fejlesztésének centrumában a tanulók kognitív és emocionális kultúrájának szintézisét elősegítő – zenei élmény áll. A zenei élmény alapját egyrészt a zeneművek megismerése, másrészt azok előadása, megszólaltatása (interpretálása) képezheti, kiegészülve az énekes vagy hangszeres (furulya) improvizáció lehetőségeivel. A zenehallgatás és a zenei ismeretek gyarapítása csak kiegészítő eszköz és módszer a zenei élményhez vezető úton, miként a kottaismeret és a (relatív) szolmizáció. Az egyéni és a közös éneklés, a hallásfejlesztés, a ritmus- és dinamikaérzék fejlesztése együttesen az interpretációs képességek szerves alkotórészeként jelenik meg. Az improvizáció a kreatív képességek sajátos megnyilvánulási formája. Az ének-zene tantárgy programja a Kodály Zoltán nevelési elvein alapuló gyakorlatot kívánja a leghatékonyabb mértékben megvalósítani. Ennek érdekében a főbb zenei tevékenységek a tanórákon az alábbiak: Â éneklés, improvizáció Â zenei írás-olvasás, Â zenetörténeti ismeretek tanulása, Â zenehallgatás, Â furulyázás. Az ének-zene tantárgy programja lehetőséget nyújt arra, hogy valamennyi zenei tevékenység végzése közben pozitív érzéseket éljenek át a tanulók, ezáltal a zene és zenélés számukra pozitív értékké válhat. “A zenei nevelés sokoldalúan fejleszti a gyermek képességeit, nemcsak közvetlenül a zenei természetűeket, hanem koncentrációs készségét, beidegződéseit, érzésvilágát és szolgálja a testi nevelést is.” (Kodály Zoltán) A magyar gyermek- és népdalkincs, a jeles napok dalai, a régmúlt századok történelmi énekei és hangszeres táncdallamai – integrálva a magyar néptánc tantárgy programjával – pozitívan erősíthetik a tanulóknak a magyarsághoz való kötődését. Mindemellett az ének-zene tantárgy programja lehetőséget nyújt a tanulók számára a magyar és egyetemes zeneművészet megismerésére a kezdeti időktől a jelen kor zenéjéig, továbbá a távoli kultúrák zenéjével való ismerkedésre is. Az emberi-erkölcsi értékek felmutatására, az emberi nagyság és teljesítmény tiszteletére nyújt példát az egyes zeneszerzők életútjának, munkásságának, művészetének megismerése. A zenehallgatás idejének – életkoronként eltérő – növelésével, a zeneművek elemzésével a zenéről való szakszerű kommunikáltatás segítségével megerősödhetnek a tanulók zenebefogadó, illetve hangversenylátogató attitűdjei. A zenei jelrendszerek tanulását segíti a furulya mint dallamhangszer, ami szinte minden tanuló kedvelt taneszközévé válhat. A furulyázással összekapcsolt zenei (dallam, ritmika, forma, hangsor) ismeretek gazdaságos képességfejlesztést és viszonylag gyors eredményt, sikert, azaz zenei élményt jelenthetnek a tanulók számára. Az egyéni és közös hangszeres muzsikálás gyakorlásából a tanulók későbbi együttzenélése során kétés többszólamú kamarazenélés fejlődhet ki. Ilyen és hasonló teljesítményekkel bizonyíthatják a tanulók az elsajátított ismeretek alkalmazni tudását. Az ember természetadta “ hangszere” az énekhang; a közös éneklés legtermészetesebb formája a kórusének egy szólamban vagy több szólamban egyaránt. Ez erősítheti a tanulókban az összetartozás, az egymásrautaltság, a felelősség érzését és a közös munka örömét. Kívánatos, hogy minden ÉKP-s iskolában – a fakultatív formában is – szóljon a kórusének, és jelenjék meg az iskola rendezvényein, az Éneklő Ifjúság hangversenyein. Ez a tanulóknak sikerélményt jelenthet, alakíthatja ízlésüket és értékvilágukat. Kodály Zoltán zenepedagógiai elvei a karéneklés különböző formáiban teljesülhetnek ki. A kórusének műfaját, műnemét, műsorát, a kórusművek nehézségi fokát az adott éneklő közösség képességeinek és felkészültségének megfelelően szükséges megválasztani. 2006/20/II. szám A szükséges tankönyvek, segédkönyvek és egyéb taneszközök fejlesztését, pedagógiai programmá kidolgozását tervezzük az ÉKP-ban kipróbált és alkalmazott tapasztalatok alapján. Taneszköz Évfolyam Raktári szám Cím 1. NT-00155 Ádám Jenő–Kodály Zoltán: Énekes könyv. 1. 2. NT-00255 Kodály Zoltán–Ádám Jenő: Énekes könyv. 2. 3. NT-00355 Kodály Zoltán–Ádám Jenő: Énekes könyv. 3. 4. NT-00455 Kodály Zoltán–Ádám Jenő: Énekes könyv. 4. Tanítási segédlet Évfolyam Raktári szám Cím 1-4. MÜ-10185 Dévai János: Furulyaiskola I. 1-4. MÜ-10183 Juhász Zoltán: Furulyaiskola II. 1-4. Gyarmatiné Hegedűs Zsuzsa: Ének-zene. Tantárgyi útmutató. 1–4. A tananyagelsajátítás, az ellenőrzés és az értékelés módszerei A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  Gyermekdalok éneklése, gyakorlása  Gyermekjáték-dalok éneklése és játszása  Népdalkánonok éneklése  Szólamok felismertetése, gyakorlása: egyszólam – kétszólam  Ritmusgyakorlatok: ritmus – számolás – lépés, osztinato  Relatív szolmizációs gyakorlatok  A hangok, dallamok kézjeles gyakorlása, kézjeles játékok: tanár-tanuló relációjában  Hangközök éneklésének gyakorlása- dalok, dallamok segítségével  Zenei hangulatok és stíluselemek felismertetése  Zenehallgatás, közös éneklés  Furulyajáték  Egyéni és közös éneklés – szöveggel, szöveg nélkül, szolmizálva  Írásbeli házi feladat  Iskolai feladat írásban: egyszerű dallamok írásos rögzítése hallás után  Ritmusok írásos rögzítése  Hagyományos osztályozás  Elemző szóbeli minősítés  Elemző írásos minősítés  Analitikus pontozás 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes